A felcsúti játékos annyira feldühödött az elszakadt meze miatt, hogy a végén kiállították.

A második meccsen elszakadt a Mészáros Lőrinc cége által gyártott 2Rule mez, ráadásul épp a Felcsút játékosán. Mindkét csapat az új mezben játszott egyébként a Puskás Akadémia - Diósgyőr meccsen. Egy akció során kapaszkodott Molnár Gábor mezébe a diósgyőriek játékosa, Tomislav Mazalovic, a mez pedig a nyakánál elszakadt.

Molnár ezen annyira eldühödött, hogy megütötte és ellökte ellenfelét, mire a bíró kiállította. Mazalovic sárga lapot kapott.

Itt a felvétel

A csereként beállt Molnár 10 percet töltött a pályán. Az emberelőny ellenére a végeredmény nem változott, maradt a 2-2.

A 2Rule-t nagyon kínos eseményen mutatták be, majd kiderült, nem is magyar alapanyagból készül. A közmédia nagyban reklámozza a mezt, eddig három klub szerződött a céggel, a Felcsút, a Diósgyőr és a Haladás, Mészáros horvát klubja viszont nemet mondott.